CELEX: 62012TN0051
Language: sk
Date: 2012-02-08 00:00:00
Title: Vec T-51/12: Žaloba podaná 8. februára 2012 — Scooters India/ÚHVT — Brandconcern (LAMBRETTA)

14.4.2012   
            
            
               SK
            
            
               Úradný vestník Európskej únie
            
            
               C 109/21
            
         Žaloba podaná 8. februára 2012 — Scooters India/ÚHVT — Brandconcern (LAMBRETTA)
   (Vec T-51/12)
   2012/C 109/46
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Scooters India Ltd (Sarojininagar, India) (v zastúpení: B. Brandreth, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Brandconcern BV (Amsterdam, Holandsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 1. decembra 2011 vo veci R 2312/2010-1 v rozsahu, v akom bolo zamietnuté odvolanie žalobkyne proti zrušeniu ochrannej známky, pokiaľ ide o jej zápis pre tovary zaradené v triede 12,
            
         
               —
            
            
               vrátil vec ÚHVT a odporučil mu, aby rozhodol, že ochranná známka bola pre tovary zaradené v triede 12, a to „kolobežky, časti a súčasti vozidiel na cestovanie po zemi“, skutočne používaná a
            
         
               —
            
            
               zaviazal žalovaného na náhradu trov konania vzniknutých pred odvolacím senátom a Všeobecným súdom.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „LAMBRETTA“ pre tovary zaradené v triedach 3, 12, 14, 18 a 25 — prihláška ochrannej známky Spoločenstva č. 1495100.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Rozhodnutie výmazového oddelenia: čiastočné zrušenie ochrannej známky Spoločenstva č. 1495100.
   
      Rozhodnutie odvolacieho senátu: čiastočné zrušenie rozhodnutia výmazového oddelenia, zamietnutie odvolania vo vzťahu k zostávajúcim tovarom a zamietnutie subsidiárneho odvolania.
   
      Dôvody žaloby: porušenie článku 50 ods. 2 nariadenia Rady č. 207/2009, keďže odvolací senát nesprávne rozhodol o zrušení ochrannej známky Spoločenstva pre všetky výrobky zaradené v triede 12, hoci konštatoval, že existuje dôkaz o skutočnom používaní identifikovateľnej subkategórie výrobkov v triede 12. Ďalej sa odvolací senát dopustil nesprávneho právneho posúdenia, keď nepoužil riešenie obsiahnuté v rozsudku Ansul BV/Ajax Brandbeveiliging (C-40/01), podľa ktorého používanie častí zachováva platnosť zápisu pre tovary, ktorých integrálnou súčasťou tieto časti sú.